Á mánudaginn , 25. október , var kvennafrídagurinn 2010 . Á vinnustað mínum var tilkynnt að allar konur ættu frí eftir hádegi . Við glöddumst yfir því og skunduðum hressar í bragði upp Frakkastíg í átt að Hallgrímskirkju . Öll umræða hefur verið svo neikvæð út í allt sem kirkjan stendur fyrir . En viti menn ( konur ! ) Guðrún Karlsdóttir bauð kirkjugesti velkomna og leiddi messuna . Léttsveit Reykjavíkur sá tónlistina en þær Jóhanna V. Þórhallsdóttir og Aðalheiður Þorsteinsdóttir eru stjórnendur hennar . Þá voru sungnir söngvar við texta tveggja kvenna Líður að dögun eftir sr. Sigríði Guðmarsdóttur og Milda höndin eftir Eygló Eyjólfsdóttur . Davíðssálm : Drottinn er minn hirðir . Enn fremur segir : Hún gengur með mér ... ; Hún uppörvar mig ... ; ... Þessi mikilvægi þáttur alls helgihalds fékk mikið vægi og það var gott að fá að biðja saman fyrir þjáðum systrum og bræðrum . Áður en við gengum út lýsti sr. Guðrún blessun sem sr. Auður hefur orðað svona : Guð sem skapaði þig til að vera frjáls , blessi þig . Það var Félag prestsvígðra kvenna sem stóð að messunni . Hún var ekki hefðbundin enda hefði það ekki passað við þessar aðstæður . Ég er svo stolt yfir systrum mínum sem þorðu , gátu og vildu hafa guðsþjónustu á þessum baráttudegi og taka á þann hátt þátt í baráttu gegn kynbundnu ofbeldi með öllum þeim sem gengu niður Skólavörðustíginn með vindinn í fangið .